Войводино
Войводино е село в Североизточна България. То се намира в община Вълчи дол, област Варна.

География 
Село Войводино се намира на 39 км от гр. Варна и на 5 км от гр. Вълчи дол. Селото е в близост до гр. Добрич. През с. Войводино минава четвъртокласен път Варна – Вълчи дол. На 5 км от селото се намира и жп гара Вълчи дол, която свързва селото с цялата страна.

Селото е разположено на хълмист релеф. През селото минава малка река, която го разделя на две части. В околностите на селото има много гори и извори. В близост се намират язовирите: Генерал Киселово, Николаевка, Страхил.

Населението на селото е около 200 души. То се състои от българи и турци. В последното десетилетие има имоти закупени от англичани.

Село Войводино има най-голямо землище във Вълчи дол (община).

История 
Старото име на село Войводино е Пашаийт.

Селото възниква през XVI век след заселване на турски войници. Има и малко татари, които са се преселили след Кримската война.

Българите са втория по-големина етнос в селото и те са предимно бежанци от Тракия по време на Руско-Турската война от 1828-1829 г., които бягайки за Бесарабия, се заселват тук. Други са българите преселили се от Добруджа, има и преселници от съседните села Николевка, Левски, Изгрев, които се заселват тук след миграцията на турците през 30 те години на ХХ век.

Войници от селото са участвали в Балканската война, Първата световна и Втората световна война. В памет на загиналите войни има изграден паметник в двора на старото училище.

В средата на 20 век селото наброява 1700 души с преобладаващо българско население, но след 1944 г. много от младите и образовани хора мигрират във Вълчи дол, Варна и сега селото е с преобладаващо възрастно население.

През социализма селото има голям икономически възход, има овцеферма, кравеферма, птицеферма, зеленчукова градина и развито земеделие. Днес има овце и крави в личните стопанства на хората.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 

Православни християни – българи и турци – сунити. Има и малко атеисти. В селото има два храма: църква и джамия, които са сравнително близко една от друга.

Обществени институции 
В селото има читалище, в което се помещава библиотека. Кметството е с действаща пощенска станция. Има и две училища, които са не действащи поради липса на ученици.

В селото има и няколко хранителни магазина.

Културни и природни забележителности 
Забележителен обект е църквата „Св. Иван Рилски“, която е духовен център на местните християни.

Към края на XVII и началото на XVIII век е построена джамия в селото. Местната джамия сега е реконструирана.

В околностите на селото има останки от стари селища и там се открити артефакти от античността и средновековието.

Родно място на Борис Рогев български капитан I ранг. Един от тримата български морски офицер с почетното званието кавалер на Орден на Почетния легион.

Източници 

Села в област Варна
Населени места в община Вълчи дол